Diari Oficial de la Generalitat Valenciana


Sumari del DOGV 4060, del 08-08-2001 (2001/7026)

RESOLUCIÓ de 31 de maig de 2001, del director general d'Urbanisme i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 16 de novembre de 2000, relatiu a la modificació núm. 9 del Pla General del c/ de Pablo Iglesias d'Aldaia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7026


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Aldaia
    * pla d'urbanisme

RESOLUCIÓ de 31 de maig de 2001, del director general d'Urbanisme i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 16 de novembre de 2000, relatiu a la modificació núm. 9 del Pla General del c/ de Pablo Iglesias d'Aldaia. [2001/7026]
  
Atés que s'han esmenat les deficiències a què es refereix l'Acord de la Comissió Territorial d'Urbanisme de 16 de novembre de 2000, relatiu a la modificació núm. 9 del Pla General c/ de Pablo Iglesias d'Aldaia, i de conformitat amb el que ordena la Resolució del director general d'Urbanisme i Ordenació Territorial de data 1 de juny de 2001, per la qual es declara definitivament aprovada la dita modificació, es procedeix a la publicació del citat acord:
  
La Comissió Territorial d'Urbanisme de València, en sessió de 16 de novembre de 2000, va adoptar el següent acord:
  
Vist l'expedient remés per l'Ajuntament d'Aldaia referit a la modificació núm. 9 del Pla General d'Ordenació Urbana per a reserva de sòl dotacional en el centre urbà al c/ de Pablo Iglesias, i de conformitat amb els següents:
  
Antecedents de fet
  
Primer: El projecte es va sotmetre a informació pública mitjançant Acord del ple de l'Ajuntament en sessió de 27 d'abril de 1999. Després del pertinent període d'exposició pública, en el qual es van presentar al·legacions, es va aprovar provisionalment pel mateix òrgan en data 25 de juliol de 2000.
  
Segon: El projecte consta de memòria informativa i justificativa, plans d'informació i ordenació i annex d'observança de les cartografies temàtiques.
  
Tercer: L'objecte de la modificació és establir la reserva de sòl necessària per a destinar a la xarxa primària de reserves de sòl dotacional tres parcel·les de sòl urbà amb ús residencial i el carrer sense eixida denominat de l'Alqueria de Ladera.
  
Atenent la classificació de dotacions de l'article 30 del Decret 21/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana les dotacions es destinaran a l'ús educativocultural (ED).
  
La modificació es justifica en la voluntat de reforçar el paper de centre urbà de la plaça de la Constitució i el seu entorn, per al qual es considera que resulta favorable un major nivell de concentració de dotacions de caràcter institucional i cultural.
  
Recentment s'ha iniciat un expedient per a modificar l'ús global del sector PP-1, de terciari a residencial; es considera que aquest previsible augment de població resident en l'entorn aconsella un increment de dotacions públiques per a equipament comunitari. Simultàniament a aquest s'ha iniciat un altre expedient que projecta la reserva de sòl dotacional per a ús administratiu i institucional de dos edificis en la mateixa àrea.
  
Segons s'indica en la memòria del projecte, en la zona indicada no hi ha sòl edificable vacant que puga aprofitar-se per al fi que es pretén. El PGOU vigent assenyala una reserva per a equipament cultural sobre l'edifici de l'antiga casa consistorial (recaient a la plaça de la Constitució) i sobre les cases confrontants pel seu darrere (recaients a l'atzucac o al carrer de l'Alqueria de Ladera annex al carrer Pablo Iglesias). El projecte planteja ampliar la reserva citada a tots els edificis recaients al dit carrer de l'Alqueria de Ladera, ja que es consideren espais molt aptes per a la destinació dotacional pública de caràcter educativocultural. S'argumenta que, en general, es tracta d'edificacions que romanen llarg temps sense habitar i sense manteniment, probablement perquè les característiques de l'atzucac són un element de dissuasió per a la residència. Les parcel·les ocupen posicions privilegiades en la trama urbana per la seua proximitat a la plaça de la Constitució i el seu límit amb la reserva establida en el PGOU sobre l'antiga casa consistorial i dues casa veïnes.
  
Les parcel·les afectades tenen les següents superfícies que es destinen a l'ús dotacional educativocultural:
  
- c/ de Pablo Iglesias, 7 i 9D: 113m2 de sòl (ref. cadastral 8417513)
  
- c / de Pablo Iglesias, 15: 126m2 de sòl(ref. Cadastral 8417510)
  
- c/ de Pablo Iglesias, 17: 237m2 de sòl(ref. cadastral 8417509)
  
Sumada aquesta reserva (476 m2) a l'establida pel PGOU vigent (775 m2) i a la superfície del c/ de l'Alqueria de Ladera, que queda afectada en la seua totalitat (165 m2) es totalitza una superfície de 1416 m2.
  
QuarT: Durant la tramitació de l'expedient no s'han sol·licitat informes sectorials.
  
Cinqué: Aldaia té el Pla General d'Ordenació Urbana aprovat definitivament per la Comissió Territorial d'Urbanisme en data 5 de gener de 1990.
  
Sisé
  
La Comissió Informativa de la Comissió Territorial d'Urbanisme de València, en sessió de 9 de novembre de 2000, va emetre l'informe relatiu al projecte que ens ocupa, i es compleix així el que es preceptua en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer: La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Segon: D'acord amb l'article 99 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, els ajuntaments podran reservar-se àrees per a legitimar en elles l'expropiació de béns immobles, qualsevol que siga la seua classificació o qualificació urbanística en previsió de patrimonis públics de sòl.
  
Tercer: Segons l'article 28 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, qualsevol instrument que modifique parcialment les determinacions d'un altre anterior s'haurà d'acompanyar d'un document de refosa que reflectisca tant les noves determinacions com les que queden en vigor, a fi de reemplaçar l'antiga documentació.
  
En el cas que ens ocupa, en el Pla de Modificació Proposada. Règim Urbanístic apareix l'atzucac, que forma part de la proposta tancat per edificació amb una trama corresponent a 4 alçàries, quan en la memòria del projecte no s'anomena per a res aquest fet, per la qual cosa es desconeix si es tracta d'una errada en els plans o un oblit en la memòria del projecte. Tant en els plans de Planejament Vigent. Règim Urbanístic com en els de Modificació Proposada. Règim Urbanístic, apareix una zona fosca just a la zona que ens ocupa que planteja moltes dificultats per a interpretar-los perquè, a més, les edificacions de l'antiga casa consistorial i el seu darrere han perdut la seua trama d'equipament cultural que tenen en els plans originals de Règim Urbanístic del PGOU.
  
Així mateix, en la memòria del projecte, al punt 6, Superfícies Afectades, s'indica que l'ús a què es destinen les parcel·les és el dotacional administratiu i institucional quan en realitat l'ús assignat és educativocultural; i d'altra banda, en la llista de parcel·les s'han introduït per error les dues parcel·les que són objecte de la modificació núm. 8 del PGOU.
  
Quart: No es troben degudament diligenciats els documents del projecte, tant la Memòria com els plans i annex.
  
Cinqué: Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Sisé: La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de plans generals d'ordenació urbana de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/96, de 16 d'abril, que aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 16 de novembre de 2000, acorda, a la vista de tot el que s'ha exposat anteriorment, la Comissió Territorial d'Urbanisme, en sessió de 16 de novembre de 2000, acorda supeditar l'aprovació definitiva de la modificació núm. 9 del Pla General d'Ordenació Urbana per a reserva de sòl dotacional en el centre urbà al c/ de Pablo Iglesias a la diligenciació del projecte presentat i a l'aclariment i la correcció de l'exposat en el punt tercer dels fonaments de dret, referent a la contradicció entre la memòria i els plans del projecte.
  
Una vegada esmenats els dits aspectes per part de l'Ajuntament d'Aldaia, aquest donarà compte d'això al president d'aquesta Comissió qui queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat de nou acord d'aquesta Comissió a què haurà d'informar posteriorment d'allò actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
Amb data 30 de maig de 2001, els Serveis Tècnics del Servei Territorial d'Urbanisme i Ordenació Territorial examinen la documentació presentada per l'Ajuntament d'Aldaia el 9 de maig del 2001 i informen favorablement aquesta, i es considera complet l'Acord de la Comissió Territorial d'Urbanisme de València de data 16 de novembre de 2000.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú, i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació núm. 9 del Pla General d'Ordenació Urbana per a reserva de sòl dotacional en el centre urbà al c/ de Pablo Iglesias.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 31 de maig de 2001.- El secretari de la Comissió Territorial d'Urbanisme: José María Benlliure Moreno.